กองทุนรวมอสังหาริมทรัพย์ไทคอนขายที่ดินกว่า 5 ไร่มูลค่า 110.73 ลบ.
กองทุนรวมอสังหาริมทรัพย์ไทคอนขายที่ดินกว่า 5 ไร่มูลค่า 110.73 ลบ.
9 ก.ย. 2558

บริษัทหลักทรัพย์จัดการกองทุนรวม บัวหลวง จำกัด ในฐานะบริษัทจัดการของกองทุนรวมอสังหาริมทรัพย์ไทคอน หรือ TFUND ระบุว่า วันนี้ (9 ก.ย.) กองทุนรวมอสังหาริมทรัพย์ไทคอนได้มีการจำหน่ายที่ดินพร้อมอาคารโรงงาน ให้กับบริษัท เบลตัน อินดัสเตรียล (ประเทศไทย) จำกัด มูลค่ารวม 110,725,000 บาท  
โดยที่ดินดังกล่าวเป็นที่ดินพร้อมอาคารโรงงาน SF.L4 – 29 – 2 เนื้อที่ 5 ไร่ 3 งาน 46 ตารางวา   พื้นที่โรงงาน 4,400 ตารางเมตร  ตั้งอยู่ในสวนอุตสาหกรรมโรจนะ  ตำบลบ้านช้าง   อำเภออุทัยจังหวัดพระนครศรีอยุธยา ซึ่งมีมูลค่าราคาซื้อ  93,389,736 บาท เมื่อวันที่  14 ตุลาคม  2553 ราคาตามบัญชี   83,400,000 บาท   (ราคาประเมินโดยบริษัท ซาลแมนน์ (ฟาร์อีสท์) จำกัด  ณ วันที่ 1  ธันวาคม  2557)